CELEX: C2005/082/57
Language: da
Date: 2005-04-02 00:00:00
Title: Sag T-491/04: Sag anlagt den 21. december 2004 af Merant GmbH mod Kontoret for Harmonisering i det Indre Marked (Varemærker og Design)

2.4.2005   
            
            
               DA
            
            
               Den Europæiske Unions Tidende
            
            
               C 82/29
            
         Sag anlagt den 21. december 2004 af Merant GmbH mod Kontoret for Harmonisering i det Indre Marked (Varemærker og Design)
   (Sag T-491/04)
   (2005/C 82/57)
   Det sprog, stævningen er affattet på: tysk
   Ved De Europæiske Fællesskabers Ret i Første Instans er der den 21. december 2004 anlagt sag mod Kontoret for Harmonisering i det Indre Marked (Varemærker og Design) af Merant GmbH, Ismaning (Tyskland), ved Rechtsanwalt A. Schultz.
   Den anden part i sagen for appelkammeret var Focus Magazin Verlag GmbH, München (Tyskland).
   Sagsøgeren har nedlagt følgende påstande:
   
               —
            
            
               Afgørelse truffet den 18. oktober 2004 af Andet Appelkammer ved Kontoret for Harmonisering i det Indre Marked (Varemærker og Design) i sag R 542/2002-2 annulleres.
            
         
               —
            
            
               Indsigelsesafdelingens afgørelse af 29. april 2002 (afgørelse nr. 1198/2002) stadfæstes, dvs. at der gives afslag på EF-varemærkeansøgning nr. 453 720 med hensyn til følgende varer og tjenesteydelser:
               
                           —
                        
                        
                           »Software og maskinlæsbare databærere af enhver art, forsynet med informationer, særlig digitale og analoge databærere eksempelvis med information af kulturel, videnskabelig, industriel eller teknisk karakter; programmerede disketter, cd-rom-videokassetter, cd'er og chipdiske; magnetiske databærere i klasse 9;
                        
                     
                           —
                        
                        
                           Tryksager, aviser og tidsskrifter, bøger, plakater, selvklæbende etiketter, kalendere, fotografier; skrivemaskine- og kontorartikler, nemlig ikke-elektriske kontorredskaber, skriveredskaber, kuglepenne, fyldepenne; instruktions- og undervisningsmateriale også i form af modeller og illustrationstavler i klasse 16;
                        
                     
                           —
                        
                        
                           Udgivelse af digitale og analoge databærere med informationer af eksempelvis kulturel, videnskabelig, sportslig, industriel eller teknisk karakter i klasse 41 og opdateringsservice også af cd-rommer; redaktørvirksomhed i klasse 42«.
                        
                     
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Focus Magazin Verlag GmbH.
            
         
               EF-varemærket, der søges registreret:
            
            
               Ordmærket »FOCUS« for varer og tjenesteydelser i klasse 3, 6, 7, 8, 9, 14, 15, 16, 20, 21, 24, 25, 26, 28, 29, 32, 33, 35, 36, 38, 39, 41 og 42 – ansøgning nr. 453 720.
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               Det internationale figurmærke »MICRO FOCUS« for varer og tjenesteydelser i klasse 9, 16, 41 og 42.
            
         
               Indsigelsesafdelingens afgørelse:
            
            
               Indsigelsen delvist taget til følge.
            
         
               Appelkammerets afgørelse:
            
            
               Focus Magazin Verlag GmbH's klage imødekommet og sagsøgerens klage afslået.
            
         
               Søgsmålsgrunde:
            
            
               Artikel 8, stk. 1, litra b), i forordning (EF) nr. 40/94 er anvendt urigtigt. Der er risiko for forveksling af de omhandlede varemærker. Det ansøgte nyere varemærke har identisk overtaget en bestanddel af det ældre varemærke, og de af varemærkerne omfattede varer og tjenesteydelser er til dels af samme art, til dels ligner de hinanden meget.